**Molėtų rajono savivaldybės taryba**

**SPRENDIMAS**

**DĖL PRITARIMO DALYVAUTI PARTNERIO TEISĖMIS PROJEKTE "RYTŲ AUKŠTAITIJOS MIESTAI IR MIESTELIAI – INFORMAVIMO APIE LANKYTINAS VIETAS STIPRINIMAS ŽENKLINIMO PRIEMONĖMIS"**

2016 m.          d. Nr.

Molėtai

**Projektas**

Vadovaudamasi Lietuvos Respublikos vietos savivaldos įstatymo 6 straipsnio 38 punktu, 16 straipsnio 4 dalimi, Lietuvos Respublikos turizmo įstatymo 18 straipsnio 2 ir 3 punktais, Lietuvos turizmo plėtros 2014-2020 metų programos, patvirtintos Lietuvos Respublikos Vyriausybės 2014 m. kovo 12 d. nutarimu Nr. 238 „Dėl Lietuvos turizmo plėtros 2014-2020 metų programos patvirtinimo“, 46 punktu, 2014–2020 metų Europos Sąjungos fondų investicijų veiksmų programos 5 prioriteto „Aplinkosauga, gamtos išteklių darnus naudojimas ir prisitaikymas prie klimato kaitos“ priemonės Nr. 05.4.1-LVPA-R-821 „Savivaldybes jungiančių turizmo trasų ir turizmo maršrutų informacinės infrastruktūros plėtra“ projektų finansavimo sąlygų aprašo Nr. 1, patvirtinto Lietuvos Respublikos ūkio ministro 2016 m. gegužės 4 d. įsakymu Nr. 4-337 „Dėl 2014-2020 metų Europos Sąjungos fondų investicijų veiksmų programos 5 prioriteto „Aplinkosauga, gamtos išteklių darnus naudojimas ir prisitaikymas prie klimato kaitos“ priemonės Nr. 05.4.1-LVPA-R-821 „Savivaldybes jungiančių turizmo trasų ir turizmo maršrutų informacinės infrastruktūros plėtra“ projektų finansavimo sąlygų aprašo Nr. 1 patvirtinimo“, 34, 52.3 ir 69 punktais, Utenos regiono plėtros 2014-2020 m. plano, patvirtinto Utenos regiono plėtros tarybos 2013 m. spalio 15 d. sprendimu Nr. 51/7S-88 „Dėl Utenos regiono plėtros 2014-2020 metais plano patvirtinimo“ (Utenos regiono plėtros tarybos 2016 m. rugsėjo 28 d. sprendimo Nr. 51/7S-34 redakcija), Molėtų rajono savivaldybės vardu sudaromų sutarčių pasirašymo tvarkos aprašo, 8.1 ir 9.1 punktais (Molėtų rajono savivaldybės tarybos 2013 m. kovo 28 d. sprendimo Nr. B1-62 redakcija), atsižvelgdama į Anykščių rajono savivaldybės administracijos 2016 m. birželio 13 d. raštą Nr. (3.11)S-1476,

 Molėtų rajono savivaldybės taryba nusprendžia:

1. Pritarti Molėtų rajono savivaldybės administracijos dalyvavimui partnerio teisėmis pareiškėjos Utenos rajono savivaldybės administracijos, kartu su partneriais – Anykščių, Ignalinos, Zarasų rajonų savivaldybių administracijomis ir Visagino savivaldybe projekte „Rytų Aukštaitijos miestai ir miesteliai – informavimo apie lankytinas vietas stiprinimas ženklinimo priemonėmis“.
2. Įsipareigoti Molėtų rajono savivaldybės lėšomis finansuoti ne mažiau kaip 15 procentų tinkamų finansuoti 1 punkte nurodyto projekto išlaidų, tenkančių Molėtų rajono savivaldybės administracijai, taip pat padengti netinkamas, tačiau projektui įgyvendinti būtinas išlaidas, tenkančias Molėtų rajono savivaldybės administracijai.
3. Kartu su projekto partneriais užtikrinti investicijų tęstinumą 5 (penkis) metus po projekto finansavimo pabaigos.
4. Įpareigoti Molėtų rajono savivaldybės administracijos direktorių, jo nesant administracijos direktoriaus pavaduotoją, pasirašyti Jungtinės veiklos (partnerystės) sutartį, paraišką (partnerio teisėmis) ir kitus su projektu susijusius dokumentus, reikalingus teikiant paraišką.

 Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės meras